
Eiropas Parlaments,
–	ņemot vērā Padomes lēmuma projektu (13106/2023),
–	ņemot vērā 2019. gada Konvenciju pret vardarbību un aizskarošu izturēšanos (Nr. 190),
–	ņemot vērā piekrišanas pieprasījumu, ko Padome iesniegusi saskaņā ar Līguma par Eiropas Savienības darbību 153. panta 2. punktu saistībā ar 153. panta 1. punkta a) apakšpunktu, 157. panta 3. punktu un 218. panta 6. punkta otrās daļas a) apakšpunkta v) punktu (C9‑0396/2023),
–	ņemot vērā Reglamenta 105. panta 1. un 4. punktu un 114. panta 7. punktu,
–	ņemot vērā Nodarbinātības un sociālo lietu komitejas un Sieviešu tiesību un dzimumu līdztiesības komitejas kopīgās apspriedes saskaņā ar Reglamenta 58. pantu,
–	ņemot vērā Pilsoņu brīvību, tieslietu un iekšlietu komitejas atzinumu,
–	ņemot vērā Nodarbinātības un sociālo lietu komitejas un Sieviešu tiesību un dzimumu līdztiesības komitejas ieteikumu (A9‑0040/2024),
1.	sniedz piekrišanu Padomes lēmuma projektam;
2.	uzdod priekšsēdētājai Parlamenta nostāju nosūtīt Padomei un Komisijai, kā arī dalībvalstu valdībām un parlamentiem.

